שבת נא - אש, שלג, וחשיבות

## נתגלה מותר לכסותו

**רמב"ם הלכות שבת פרק ד הלכה ד**

ספק חשיכה ספק אינה חשיכה מותר לטמון את דבר חם, ומותר לטמון את דבר הצונן בשבת בדבר שאינו מוסיף כדי שלא יצטנן ביותר או כדי שתפוג צנתן. חמין שטמנן מערב שבת ונתגלו בשבת מותר לכסותן, שהרי אינו מוסיף, ומותר להחליף הכיסוי בשבת, כיצד נוטל כסות ומניח כנפי יונה או נוטל כנפי יונה ומניח הכסות.

**הגהות מיימוניות:** רבינו שמשון כתב בשם ר"י דאפילו נתגלה מבעוד יום מותר לכסותו משתחשך כדמשמע לשון נתגלה רק שלא יגלהו מבעוד יום לדעת שלא לכסותו עד שתחשך ע"כ. אמנם בספר התרומה לא התיר אלא כשנתגלה משחשיכה עיין לעיל פ"ג בהגה"ה שבהלכה י"א, וכן כתב בסה"ת מן הירושלמי דגרס נתגלה מבעוד יום מכסהו מבעוד יום משחשיכה מכסהו משחשיכה, ע"כ:

\* [ז"ל הטור וכן יכול לגלותו בשבת ולחזור ולכסותו בו או להוסיף עליו בשבת או אפילו ליטלו כלו וליתן אחר במקומו בין שהשני חם מן הראשון או קר ממנו ובלבד שנתבשלה הקדרה כל צרכה]:

**שולחן ערוך אורח חיים הלכות שבת סימן רנז סעיף ד**

אף על פי שאין טומנין בשבת אפילו בדבר שאין מוסיף הבל, אם טמן בו מבע"י ונתגלה משחשיכה, מותר לחזור ולכסותו; וכן אם רצה להוסיף עליו בשבת, מוסיף; וכן אם רוצה ליטלו כולו ולתת אחר במקומו, בין שהראשון חם יותר מהשני בין שהשני חם יותר מהראשון, אפילו לא היה מכוסה אלא בסדין יכול ליטלו לכסותו בגלופקרין; והוא שנתבשלה הקדירה כל צרכה; אבל אם אינה מבושלת כ"צ, אפילו להוסיף על הכיסוי, אסור שתוספת זה גורם לה להתבשל.

**ערוך השולחן אורח חיים סימן רנז סעיף כ**

אף על פי שאין טומנין בשבת אפילו בדבר שאינו מוסיף הבל מ"מ אם טמן בו מבעוד יום ונתגלה משחשיכה מותר לחזור ולכסותו וגם יכול לכתחלה לגלותו ולכסותו אם צריך לכך [תוס' נ"א. ד"ה כסהו ועט"ז סק"ד וב"י] אבל אם נתגלה מבעוד יום אסור לכסותו משתחשך דזהו כמטמין לכתחלה [מג"א סקי"ב] אבל מהתוס' [שם] מבואר דדווקא כשהוא גילה מבעוד יום אסור לכסותו משתחשך אבל כשנתגלה מעצמה מותר ע"ש. אבל רבינו הב"י בספרו הגדול הכריע מהירושלמי דאפילו נתגלתה מעצמה אסור ע"ש ובאמת בירושלמי נשאר בספק ע"ש. וגם הרא"ש כתב כתוס' ע"ש. ודע דנראה דאין חילוק בין כשגילה על דעת לחזור ולכסותו ובין על דעת שלא לכסותו מדלא חילקו הפוסקים בזה [ובזה האופן היה אפשר להשוות המחלוקת דגם בנתגלתה מעצמה נוכל לחלק כן בין ראה ולא חשש לכסות ואח"כ נתיישב לכסות ובין אם מיד כשראה רצה לכסות ודו"ק]:

**משנה ברורה סימן רנז ס"ק כה**

(כה) ונתגלה משחשיכה - מש"כ ונתגלה לאו דוקא דהא אף לכתחלה מותר לגלות כמ"ש בסמוך אלא דקמ"ל דאף בכה"ג שנתגלה ממילא דוקא משחשיכה אבל אם נתגלה מבעוד יום אסור לכסותו בשבת. דהוי ליה כמטמין לכתחלה בשבת. וכ"ש דאם גילהו בידים מבע"י אפילו ע"ד לכסותו משתחשך דאסור לכסותו בשבת:

**שער הציון סימן רנז ס"ק כד**

(כד) אף דהב"ח מקל בזה, וכן מצדד באליה רבה, סתמתי כדעת השולחן ערוך שפסק כהראשונים המחמירים בזה, שבירושלמי מפורש בהדיא כן, וכן משמע דעת הגר"א בביאורו, וכן פסק השולחן עצי שטים והגר"ז [וגם במאירי מצאתי כן]:

## אדם חשוב שאני

**קרבן נתנאל מסכת שבת פרק ד**

והוא סבר אדם חשוב שאני. הש"ס מיישב דעת ר' אמי מה שהקפיד בתחלה. אבל אחר שאמר ליה רב יוסף שתרווייהו כרבוותא עביד והם לא חלקו בין אדם חשוב הודה ר"א לדבריו. ומש"ה הטור והרמב"ם לא חלקו בזה וכ"ה בכ"ה ובמ"א:

**שולחן ערוך יורה דעה הלכות עבודת כוכבים סימן קנב סעיף א**

ולאחר י"ב חודש מותר, אלא אם כן הוא אדם חשוב.

**ש"ך יורה דעה סימן קנב ס"ק ב**

אא"כ הוא אדם חשוב. והרי"ף והרמב"ם השמיטו איסור דאדם חשוב. וכתב הב"ח דס"ל דאפילו אדם חשוב שרי ודחק ליישב הש"ס לדעתם. ולי נראה דלא הוצרכו לכותבו משום דמלתא דפשיטא היא דאדם חשוב ירחיק עצמו בכל מאי שיוכל. וכן צ"ל לדעת הרמב"ם והט"ו בסימן קי"ג שלא כתבו הא דאיתא בש"ס דאדם חשוב אסור בבש"ע אף בדבר שנאכל כמות שהוא חי וכן צריך לומר דעת הרמב"ם והמחבר לעיל סי' קמ"ב ס"ך וכן לקמן ס"ס קצ"ה גבי היתר מזיגת הכוס באשתו נדה ע"י שנוי כתב ב"י דס"ל להרמב"ם שאינו אלא לאדם גדול ולכך לא כתבו עיין שם וכה"ג טובי:

**ט"ז יורה דעה סימן קנב ס"ק ג**

(ג) אא"כ הוא אדם חשוב. מלשון זה משמע דמה שיזהר אדם חשוב הוא מצד חסידותו. וכן כתב ב"י דמשום הכי השמיטו הרמב"ם ורי"ף מ"ש בגמ' שאני רב יצחק דאדם חשוב הוא דכיון דמדת חסידות בעלמא הוא לא הזכירוהו. ותמיהני דהא בהרבה דוכתי הזכירו חילוק זה דיש באדם חשוב דין אחר והמדקדק בלשון הגמרא יראה שלאו ממדות חסידות נגעו בה כאן דהא פריך התם ולבתר י"ב חודש שרי והא רב יצחק איקלע לבי ההוא עובד כוכבים לבתר י"ב חודש ושמעיה דאודי ופירש ולא אכיל שאני רב יצחק דאדם חשוב הוא ופרש"י דשמח בו העובד כוכבים משמע דלאו בחסידות תליא מלתא אלא דין גמור הוא כל שיודע ששמח בו העובד כוכבים וזהו מסתמא באדם חשוב ...והא דהשמיטו הרי"ף ורמב"ם הוא מטעם אחר דכיון דחזינן ברב יצחק שקודם ששמע מהעובד כוכבים שהודה לאליל שלו אכל ולא חש שמא יודה עד ששמע בבירור שהודה ע"כ אמר התלמוד שאני רב יצחק שהיה אדם חשוב ואירע לו על ידי זה מקרה בלתי טהור שהודה אבל מסתמא לא חיישינן ליה אפי' באדם חשוב כמו שרב יצחק לא חש לאחר י"ב חודש. כן נ"ל דעת רי"ף ורמב"ם, אבל הטור כתב באמת כל שהאדם יודע שהעובד כוכבים שמח בו אסור מן הדין וכל אדם ילך אחר אומדן דעת בזה.

**שולחן ערוך אורח חיים הלכות שבת סימן רנז סעיף ו**

מותר להטמין בשבת דבר צונן בדבר שאינו מוסיף הבל כדי שלא יצטנן ביותר או כדי שתפיג צינתו; אבל בדבר המוסיף הבל, ואפילו להטמין צונן גמור ואפילו מבע"י, נמי אסור.

**משנה ברורה:** מותר להטמין וכו' - ואפילו אדם חשוב שרי:

תוספת שבת דייק מ"הוא סבר אדם חשוב שאני"

**שו"ת תשב"ץ חלק א סימן פט**

עוד שאלת אותן מיני מתיקה שעושין מהסול' הנבחר והדבש הנק' זלאב"יה בלשון קדר אם יש בהם משום בשולי עכו"ם אם לא. וכתבת שהגידו לך שבכאן הם נוהגין בהן היתר ולא מיחו בהם חכמי המקום:

תשובה ודאי כן הוא שנוהגים בהם היתר בכאן וברצון חכמיהם עשו כן דליכא למיחש להו למידי משום דודאי דובשא עיקר שאלו היה הסלת עיקר היה אסור שהסלת יש בו משום בישולי עכו"ם ...אבל עם היותם מותרים לגמרי לא מלאני לבי לאכול מהם משום דאשכחן בפ' במה טומנין (נ"א ע"א) דאמרינן התם אמר ליה רב נחמן לדרו עבדיה אטמין לי צונן ואייתי לי מיא דאחי' קפילא ארמאה שמע רבי אמי ואקפיד אמר רב יוסף מאי טעמא איקפיד…והוא סבר אדם חשוב שאני על כן וכיוצא בזה אמרו על רבי יהודה נשיאה שמע ר' אמי ואיקפד בפ' מי שהפך (י"ב ע"ב) שבכל אלו הדברים של עכו"ם כדי להתרחק ממעשיהם ומחקותיהם ראוי לכל אדם חשוב לקדש עצמו במותר לו וכ"ש בדברי' שאינן נאכלין אלא משו' תענוג ויקל לאחרי' ויחמיר לעצמו.

|  |  |
| --- | --- |
| **רש"י מסכת בבא מציעא סז:**  וצורבא מדרבנן - שצריך לישר דרכיו ולהתקדש אף במותר לו, פן ילמדו ממנו לזלזל באיסורין - אפילו בנכייתא נמי לא ניכול.  **חידושי הריטב"א שבת נא.**  אדם חשוב שאני. פירוש שיש לו להחמיר [לפנים] משורת הדין בדבר שנראה לבני אדם שיש בו איסור כדי שלא יבא הרואה להקל יותר, וזה כלל גדול.  **חידושי הריטב"א מועד קטן יב:**  אפקריה ר' ינאי לפרדיסיה. פי' שקנס עצמו בכך לחומרא, אמרינן עלה בירושלמי ילפי' מקלקלתא ולא ילפי' מתקנתא, **כלומר בני אדם קרובים ללמוד מן הדברים המקולקלים יותר מן הדברים ההגונים והמתוקנין ולכך יש לו לאדם חשוב ליזהר במעשיו מאד**. | **רש"י מסכת מועד קטן דף יב עמוד ב**  אדם חשוב שאני - רב לא הוה ליה למיעבד הכי, אפילו אין לו מה יאכל.  **רש"י מסכת מועד קטן דף יב עמוד ב**  אדם חשוב שאני - יש לו להחמיר על עצמו יותר, ולא הוה ליה למיפק בחומרתא דמדושא, ולא למישתי מיא דאחים קפילא נכרי.  **ר' אלעזר לנדא**  אמנם במו"ק פירש" אהך עובדא גופא דאדם חשוב יש לו להחמיר על עצמו משמע אפ' בלא חשש רואים  **רמב"ם הלכות דעות א:ה**  וּמִי שֶׁהוּא מְדַקְדֵּק עַל עַצְמוֹ בְּיוֹתֵר וְיִתְרַחֵק מִדֵּעָה בֵּינוֹנִית מְעַט לְצַד זֶה אוֹ לְצַד זֶה נִקְרָא חָסִיד. כֵּיצַד. מִי שֶׁיִּתְרַחֵק מִגֹּבַהּ הַלֵּב עַד הַקָּצֶה הָאַחֲרוֹן וְיִהְיֶה שְׁפַל רוּחַ בְּיוֹתֵר נִקְרָא חָסִיד וְזוֹ הִיא מִדַּת חֲסִידוּת. וְאִם נִתְרַחֵק עַד הָאֶמְצַע בִּלְבַד וְיִהְיֶה עָנָו נִקְרָא חָכָם וְזוֹ הִיא מִדַּת חָכְמָה. וְעַל דֶּרֶךְ זוֹ שְׁאָר כָּל הַדֵּעוֹת. וַחֲסִידִים הָרִאשׁוֹנִים הָיוּ מַטִּין דֵּעוֹת שֶׁלָּהֶן מִדֶּרֶךְ הָאֶמְצָעִית כְּנֶגֶד שְׁתֵּי הַקְּצָווֹת. יֵשׁ דֵּעָה שֶׁמַּטִּין אוֹתָהּ כְּנֶגֶד הַקָּצֶה הָאַחֲרוֹן וְיֵשׁ דֵּעָה שֶׁמַּטִּין אוֹתָהּ כְּנֶגֶד הַקָּצֶה הָרִאשׁוֹן. וְזֶהוּ לִפְנִים מִשּׁוּרַת הַדִּין. וּמְצֻוִּין אָנוּ לָלֶכֶת בַּדְּרָכִים הָאֵלּוּ הַבֵּינוֹנִים וְהֵם הַדְּרָכִים הַטּוֹבִים וְהַיְשָׁרִים שֶׁנֶּאֱמַר (דברים כח ט) "וְהָלַכְתָּ בִּדְרָכָיו": |

**שו"ת אגרות משה אורח חיים חלק א סימן צו**

בדבר נסיעה לאנשים בקאר /במכונית/ אחר הדלקת הנרות לביהמ"ד סמוך ערך שני מינוטין /דקות/ לכל היותר אם יש איזה חשש איסור מע"כ ידידי יר"ש ר' משה מעצגער נ"י.

נהנתי מאד אשר מע"כ נזדרז לקיים מצות תוכחה לפי דעתו ותשואות חן חן למע"כ וח"ו לי להקפיד בזה, **ואי"ה בלא נדר לא אסע עוד משעת הדלקת הנרות בקאר אף שאין בזה שמץ איסור אף לא משום מראית העין**.

כי ידע ידידי אשר איסור מראית העין הוא רק בדבר שנעשה זה ברוב הפעמים באופן האסור והוא עושה זה באופן המותר אסרו מפני מראית העין...אבל לעשות דבר היתר מפורסם בשביל איזה אנשים שיטעו לחשוב שהוא דבר איסור לא אסרו. ועובדא זו שידוע לכל שנשים מקבלות שבת בהדלקת הנרות ואנשים מקבלים שבת בתוספת קטן כי זמן הדלקת הנרות קבעו בעשרים מינוטין קודם השקיעה בכאן וברוב המקומות וא"כ הוא דבר מפורסם לכל אף לנשים שהאנשים עדיין מותרין במלאכה קרוב לי"ח מינוט אף לכתחלה אם לא יקבלו שבת...

אבל מ"מ כיון שמע"כ כותב שיש ח"ו קלקול לאיזו נשים ואנשים שידמו שיש בזה זלזול לשבת קדש אראה בלא נדר שלא ליסע עוד בקאר משעת הדלקת הנרות.

## שלג

**עיין רש"י כאן**

**רש"י מסכת ביצה דף כג עמוד א**

דקמוליד ריחא - שנכנס בחרס, שלא היה בו ריח, ואסור מדרבנן, שהמוליד דבר חדש קרוב הוא לעושה מלאכה חדשה.

**חידושי הרשב"א מסכת שבת דף נא עמוד ב**

הא דתניא אין מרסקין לא את השלג ולא את הברד. פירש **רש"י** ז"ל משום דקא מוליד בשבת ודמיא למלאכה שבורא את המים האלו אבל נותן הוא לתוך הכוס אף על פי שנמוח מאיליו. ומה שכתב הרב ז"ל משום דקא מוליד לאו למיסר משום נולד קאמר אלא שהאיסור הוא משום סרך מלאכה לפי שהוא כבורא ומוליד המים הללו. אבל **בספר התרומה** כתוב שהוא אסור משום נולד ולפיכך אסר ליתן קדירה או פנאדה שקרש שמנוניתן כנגד המדורה משום דמעיקרא עב וקפוי ועכשיו נמחה ונעשה צלול והוה ליה נולד, ולדבריו אפילו בחמה אסור דהוה ליה נולד. **ואינו מחוור** דאם כן למה התירו לתת לתוך הכוס דמכל מקום הרי הוא נפשר בתוך הכוס והרי הוא נולד בשבת ואסור, ועוד דהא פירות דלאו בני סחיטה נינהו סוחטין לכתחלה, ואפילו תותים ורימונים היוצא מעצמן אם לאוכלין מותר (קמ"ג ב'), אלא לעולם לא אסרו אלא לרסק ביד מפני סרך מלאכה.

ולי נראה דמשום גזירת סחיטה דפירות העומדין למשקין נגעו בה מפני שהברד והשלג למימיהן הן עומדין, ולפיכך לתת לתוך הכוס מותר שאינו נראה כסוחט, ועוד הקילו בו לרסק בתוך הכוס כפירות דלאו בני סחיטה נינהו, והתירו לרסק אפילו ביד לתוך הכוס וכדתני בתוספתא (פ"ד הט"ו) אבל מרסק הוא לתוך הקערה, וטעמא דמילתא לפי שאע"פ שנקרש ונעשה עב הכל יודעין שאין בו אוכל ושמימיו נסחטין מתוכו, אבל מים הם מתחלתן ועד סופן אלא שנקרשו לפי שעה, ולפיכך הקילו בהן לסוחטן לתוך הקערה או לתוך הכוס אלא שהחמירו בהן לסחטן ולרסקן בפני עצמן, כך נראה לי.

**רמב"ם הלכות שבת פרק כא הלכה יג**

כבשין ושלקות שסחטן, אם לרכך גופן מותר ואם להוציא מימיהן אסור, ואין מרסקין את השלג שיזובו מימיו, אבל מרסק הוא לתוך הקערה או לתוך הכוס

**מגיד משנה:** וכתב הרשב"א ז"ל שטעם האיסור כדי שיזובו מימיו משום גזירת סחיטת פירות העומדים למשקים נגעו בה. וכ"נ מדברי רבינו שהביאה אצל דין הסחיטה ומדבריהם למדנו שאין בהם איסור נולד לפיכך מותר ליתן קדרה או מאכל שקרש שמנינותה בחמה או כנגד המדורה ואין כאן נולד וכ"כ הרמב"ן ז"ל:

**שולחן ערוך אורח חיים הלכות שבת סימן שכ סעיף ט**

השלג והברד, אין מרסקין אותם, דהיינו לשברם לחתיכות דקות כדי שיזובו מימיו, אבל נותן הוא לתוך כוס של יין או מים והוא נימוח מאליו ואינו חושש; וכן אם הניחם בחמה או כנגד המדורה ונפשרו, מותרים.

**משנה ברורה סימן שכ ס"ק לב**

(לב) לחתיכות דקות - אבל לשבור חתיכה ממנו שרי ואפי' אם יזובו קצת מים עי"ז דלא נתכוין לזה ועוד שהולך לאיבוד [ב"י]:

**משנה ברורה סימן שכ ס"ק לה**

(לה) מותרים - ליהנות מהם וה"ה דמותר לכתחלה להניח כיון שממילא הוא נימוח וכמו לתוך הכוס ולדעת רמ"א בסימן שי"ח סט"ז בהג"ה גם הכא יש להחמיר דאף דנימוח מאליו אסור משום נולד ואינו דומה לתוך הכוס דהתם הוא מעורב במים ואינו ניכר:

**דף על הדף שבת דף נא עמוד ב**

והנה החלקת יעקב (או"ח סימן קכ"ח) והמנחת יצחק (ח"ח סי' כ"ד). דנו באריכות אי שרי לתת במקפיא מים כדי שיגלידו, או מאכל כדי שלא יתקלקל, והביאו מסוגייתנו את דברי הר"ן [דף כ"ג: מדפי הרי"ף ד"ה ואין] שהביא מחלוקת בין לרש"י לספר התרומה בטעמא דאין מרסקין שלג וברד, דלדעת רש"י אין פה איסור של נולד כמו פירות הנושרין בביצה, דהנו בעודן קרושים תורת משקים עליהם, רק יש פה משום סרך מלאכה דדמי לבורא [דכתב בשולחן עצי שיטים דאסור משום שבות דמכה בפטיש], ולכך כל היכא שאין עושה מעשה קודם כגון שמניח הקרח להפשיר בחמה אין שום איסור ושרי לכתחילה.

אבל בספר התרומה כתב דהכא משום איסור נולד אתינן, ולכך אף שנפשר מאליו אסור [והיכא שנתנו לתוך הכוס שרי משום דלא ניכר].

וב' דעות אלו מוזכרים בשו"ע או"ח סימן שי"ח סעיף ט"ז, דהמחבר ס"ל כדעת רש"י שנקרש חוזר ונמוח וברמ"א שם כתב ויש מחמירין [וכוונתו דלדעת ספר התרומה המובא בר"ן שהיזכרנו לעיל], ונהגו להחמיר, מיהו במקום הצורך יש לסמוך אסברא ראשונה. והפוסקים נקטו בפשיטות דלדעת ספר התרומה כמו כשמפשיר הקרוש שייך נולד, גם איפכא כשמקריש את הנוזל שייך נולד, דמאי שנא, ולכך פסקו דלכתחילה ראוי להחמיר לא להקפיא אוכל והשתיה וכמו שכתב הרמ"א דנהגו להחמיר, רק בדיעבד בודאי אין לאסור, ובמקום הצורך כגון שמתקלקלים המאכלים וכדומה יש להקל, וכמו שמסיים הרמ"א שם.